वैसे भी इनकम टैक्‍स तथा प्रवर्तन निदेशालय की छापेमारी के बाद आर्थिक संकट से उबरने के लिए चैनल प्रबंधन बंपर छंटनी कर चुका है. महुआ ग्रुप का बाग्‍ला चैनल बंद हो चुका है. के बनी करोड़पति में कई लोगों का पैसा फंसा हुआ है. शत्रुघ्‍न सिन्‍हा, सौरव गांगुली समेत कई लोगों का बकाया महुआ ग्रुप पर बताया जा रहा है. बताया जा रहा है कि इसी तरह की तमाम गड़बडि़यों की शिकायत के बाद ही इस कार्रवाई को अंजाम दिया गया है. हालांकि सीबीआई के छापेमारी की खबरों को चैनल हेड राणा यशवंत सिंह ने अफवाह बताया तथा इस तरह की किसी भी छापेमारी की कार्रवाई से पूरी तरह इनकार करते हुए कहा कि यह कंपनी को बदनाम करने की साजिश है.